**БЕКІТЕМІН**

**Қостанай облысы**

**әкімдігінің мәдениет**

**басқармасы» ММ басшысы**

**\_\_\_\_\_\_\_\_\_\_\_\_\_Е.Қалмақов**

**2019 жылғы «\_\_\_» тамыз**

**Бейімбет Майлиннің 125 жылдығына арналған**

**«Бейімбеттің биігі» атты республикалық ақындар айтысының**

**ЕРЕЖЕСІ**

Айтыс 2019 жылдың 26-27 қыркүйек күндері Қостанай қаласында өтеді.

***Айтыстың кезеңдері:***

Айтысқа республика көлемінде топ жарып жүрген он төрт ақын қатысады.

Айтыскер ақындар өзара жеребе арқылы жұптастырылады. Ақындарға 30 минут уақыт беріледі. Айтыс екі айналымнан тұрады: іріктеу кезеңі, ақтық сайыс. Іріктеу кезеңінен жоғары ұпай алған 6 ақын жүлделі орындар үшін ақтық сайыста айтысады.

***Айтысты бағалау:***

Айтысты қазылар алқасы 10 балдық жүйе бойынша бағалайды. Ақындардың ұпайы тең болған жағдайда қазылар алқасының төрағасы шешуші дауысқа ие.

Айтысты бағалауда ақынның тақырыпты аша білуі, жырының көркемдігі, орындау шеберлігі, тапқырлығы негізге алынады.

**Қатысушыларға қойылатын талаптар:**

* айтыскер ақынның сөз тапқырлығы мен көркем ойға құралған өлеңінің әуенге үйлесімділігі, домбырада ойнау шеберлігі;
* айтыскердің берілген уақытты тиімді пайдалануы, тақырыпты аша білуі;
* қарсыласына ұтымды жауап қайтару шеберлігі;
* сахна мәдениеті мен киім үлгісінің жарасымдылығы;

**Ұйымдастыру комитеті:**

* ұйымдастыру комитеті дайындау және өткізу бойынша басшылықты жүзеге асырады, жүлделі орындардың саны мен ақшалай сыйақының мөлшерін анықтайды;
* ұйымдастыру комитеті дайындау және өткізу барысында туындайтын өзге де мәселелерді шешеді.

***Айтыстың жүлде қоры:***

* Бас жүлде (біреу) – автокөлік;
* Бірінші орын (біреу) – 800 000 (сегіз жүз мың) теңге;
* Екінші орын (екеу) – 600 000 (жеті жүз мың) теңге;
* Үшінші орын (екеу) – 500 000 (бес жүз мың) теңге;
* Ынталандыру сыйлығы (сегіз) – 200 000 (жүз мың) теңге

Қатысушы ақындардың жүлде қоры есеп шоттарына аударылады.

**Қазылар алқасы:**

* қазылар алқасының құрамы мәдениет және өнердің көрнекті қайраткерлерінен құралады;
* қазылар алқасының шешімі түпкілікті және қайта қарауға жатпайды;
* қазылар алқасының шешімі хаттамамен рәсімделеді және оның барлық мүшелері қол қояды;
* қазылар алқасы айтыскерлердің өнерін он балдық жүйе бойынша бағалайды;
* қазылар алқасы жүлде қорын қайта қарауға құқылы
* қазылар алқасы ақындардың сөз саптауы дұрыс емес болған жағдайда тоқтатуға құқылы.

**Өтініштерді тапсыру шарттары:**

Қатысушы алдын-ала мына құжаттарды:

* жеке куәлік көшірмесі;
* 2 сурет 13х18 см ұлттық нақыштағы киім үлгісі;
* Қатысушы барлық ақындардың банктегі КZ..........20 сандық номерлері, ақындар жөніндегі мәлімет пен байланыс телефондары Қостанай қаласы, Лермонтов көшесі,15, тел.:8 (7142) 54 01 29; 56 04 28, е-mail: [1@ocsnt.kz](mailto:1@ocsnt.kz) жіберілуі қажет.

**Жол шығындары, тамақтану:**

Жол шығындары жіберуші жақтың есебінен, жататын орны, тамағы ұйымдастырушылардың есебінен жүргізіледі.